Marian Petrescu

Marian Petrescu (født 1970 i București, Romania) er en rumensk-født jazzpianist bosatt i Finland. Pianisten Martial Solal har kalt ham «jazzpianoens Horowitz».

Petrescu begynte å spille piano da han var fire år gammel. Familien bosatte seg i Sverige i 1980-årene, der han studerte klassisk og jazzpiano. Senere bosatte han seg i Finland, der han gikk på Sibelius-akademiet. Per 2017 var han bosatt i Jyväskylä, der han hadde en musikkskole for både klassisk og jazzmusikk.
Han har spilt med Andreas Öberg, James Morrison, Arturo Sandoval, Toots Thielemans, Al Jarreau, Didier Lockwood, Jon Larsen, Richie Beirach, Tony Williams, Ulf Wakenius, Ray Charles band, Lars Danielsson, Riccardo Del Fra, Ron McClure, Hot Club de Norvège m.fl.

Han har vunnet første pris ved Bucharest Jazz Festival (1992) og annen pris ved Martial Solal Jazz Piano Competition (1989). Han har opptrådt ved jazzfestivaler i Montreux, Paris, Haag, København, Björneborg, ved April Jazz, Baltic Jazz, Festspillene i Nord-Norge (2017) osv. 

Han har også vunnet en Grammy-pris i 2010 for oppføring av Bill Cunliffes arrangement av West Side Story Medley.

 Referanser 

 Eksterne lenker 



Kategori:Personer fra București
Kategori:Personer fra Stockholm
Kategori:Personer fra Jyväskylä
Kategori:Jazzpianister
Kategori:Rumenske musikere
Kategori:Finske musikere
Kategori:Grammy Award-vinnere